Lyoner

D'Lyoner ass eng Wurscht, déi ursprénglech aus der franséischer Stad Lyon kënnt.

Si gëllt an Däitschland als Spezialitéit aus dem Saarlandtrescher-verlag.de: Saarland - Der Lyoner (gekuckt den 2. Januar 2025)volksfreund.de: Saarländer pikiert: Die beste Lyoner kommt aus Trier vum Bernd Wientjes (19. Mäerz 2014). D'"Saarländische Lyoner" ass zënter 2005 eng geschützt Mark an der EUAmt vun der Europäescher Unioun fir intellektuell Proprietéit: Saarländische Lyoner (gekuckt den 2. Januar 2025). Zu Lëtzebuerg gëllt se awer och als typpesch lëtzebuergesch Wurschtjustarrived.lu: Spécialités culinaires et produits luxembourgeois (gekuckt den 2. Januar 2025)renmans.lu: Lyoner (gekuckt den 2. Januar 2025)luxcaddy.lu: La salade de Lyoner Kirsch le Boucher (gekuckt den 2. Januar 2025). Do bidde vill Metzlereien zum Beispill de Kanner gratis e Rondel Lyoner unrtl.lu: E Rondel Lyoner vum Jean-Luc Thill (23. Januar 2014).

 Zoubereedung 

D'Lyoner ass generell aus Schwéngefleesch a Speck vum Schwäin, an déi och heiansdo Rëndfleesch vermëscht gëtt. Si gëtt mat Gewierzer verfeinertkaufnekuh.de: Lyoner (gekuckt den 2. Januar 2025). Et ass eng "Bréiwurscht", dat heescht eng Wurscht, bei där hirer Produktioun eng Fleesch- a Waassermëschung opgekacht gëtt, fir datt eng Zort Pâté entsteet, dee wann en an e Rëndsdaarm agefëllt gouf an ogekillt huet, geschnidde ka ginn.

Et kann een d'Lyoner kal iessen, zum Beispill op engem Stéck Brout oder an enger Zalot. Si kann awer och waarm giess ginn, andeem si gekacht, gebroden, oder am Uewe preparéiert gëtt.

 Variatiounen 
D'Rezept vun der Lyoner gëtt et a verschiddene Variatiounen, an dofir huet s'och regional aner Nimm. An der Schwäiz heescht se Cervelat (am däitschsproochegen Deel) oder Cervelas (am franséischsproochegen Deel) a steet am Patrimoine culinaire suissepatrimoineculinaire.ch: Cervelat / Cervelas (gekuckt den 2. Januar 2025)delikatessenschweiz.ch: Alles über den Cervelat (15. August 2015). Deen definéiert hir Kompositioun esou:
Ein Cervelat besteht aus Rindfleisch, eventuell Schweinefleisch, Wurstspeck, Schwartenblock und Eiswasser. Als Gewürze nimmt man Frischzwiebeln, Pfeffer, Koriander, Muskatnuss, Knoblauch und Nelken.

Och am Elsass an a Wallounien heescht se Cervelas, mä besteet do wéi d'Lyoner an am Géigesaz zum Schwäizer Cervelas haaptsächlech aus Schwéngefleeschzum-sauwadala.fr: Qu’est ce que le cervelas alsacien et comment le consommer ? (gekuckt den 2. Januar 2025)legourmeur.fr: Cervelas d'Alsace (gekuckt den 2. Januar 2025)alsacesaveurs.com: Cervelas d'Alsace (gekuckt den 2. Januar 2025)belgicastore.com: Cervelas porc 2x 150 gr  (gekuckt den 2. Januar 2025)efarmz.be: Cervelas chasseurs (gekuckt den 2. Januar 2025). An der Belsch gëtt se och chasseur genannt, an heiansdo gëtt se aus Päerdsfleesch gemaach, oder dat gëtt ënnert d'Schwéngefleesch gemëschtlavenir.net: Cervelas de cheval de tradition (31. Mäerz 2014)chimaytradition.be: Cervelas Bayard (gekuckt den 2. Januar 2025).

D'Wurscht, déi an den USA Bologna sausage (oder informell baloney) heescht an a Groussbritannien polony, gëtt et och a ville Variatiounen a gläicht der Lyonerdiscover.grasslandbeef.com: What Is Bologna Meat and What Is It Made Of? (gekuckt den 2. Januar 2025)hot-dog.org: The Facts About Bologna (gekuckt den 2. Januar 2025)sclydeweaver.com: What Is Bologna? (12. Oktober 2020)foodsofengland.co.uk: Polony (gekuckt den 2. Januar 2025)earthwormexpress.com: The Origins of Polony vum Eben van Tonder (3. September 2019).

Op der Ursprongsplaz vun der Lyoner, der Stad Lyon, ass d'Spezialitéit de Cervelas lyonnais aus Schwéngefleesch, dat awer méi graff verschafft ass an an deem Trüffel- a Pistachestécker sinnlegourmeur.fr: Cervelas lyonnais (gekuckt den 2. Januar 2025)charcuterie-sibilia.com: Saucisson à cuire lyonnais truffé (3%) et pistaché (gekuckt den 2. Januar 2025)magazine.tompress.com: Saucisson à cuire façon lyonnaise (gekuckt den 2. Januar 2025).
Um Spaweck

Kategorie:Wurschtzorten